প্রিমিয়ার লিগে আজ ম্যান ইউয়ের কঠিন পরীক্ষা

ওয়েব ডেস্ক: প্রিমিয়ার লিগে (Premier League) রবিবার শক্ত চ্যালেঞ্জের সামনে ম্যাঞ্চেস্টার ইউনাইটেড (Man Utd)। নিউকাসল ইউনাইটেডের (Newcastle Utd) বিরুদ্ধে অ্যাওয়ে ম্যাচ খেলবে রুবেন অ্যামোরিমের (Ruben Amorim) দল। ৩১টি ম্যাচ খেলে ৩৮ পয়েন্ট নিয়ে ১৩ নম্বরে ধুঁকছে ম্যান ইউ। সেখানে ৩০ ম্যাচ খেলে ৫৩ পয়েন্ট পেয়েছে, তারা আছে সাত নম্বরে। তাদের সামনে আছে উয়েফা চ্যাম্পিয়ন্স লিগের যোগ্যতা অর্জন করার হাতছানি।

এদিকে প্রিমিয়ার লিগ থেকে ম্যান ইউয়ের কিছু পাওয়ার নেই। একমাত্র সম্মান পুনরুদ্ধার করাই ব্রুনো ফার্নান্ডেজদের (Bruno Fernandez) লক্ষ্য। প্রিমিয়ার লিগের এত বছরের ইতিহাসে এত নীচে কখনও নামেনি ওল্ড ট্রাফোর্ডের ক্লাব। এ মরসুমে বাকি আর সাতটি ম্যাচ, সেগুলো থেকে যতটা সম্ভব পয়েন্ট আদায় করাই লক্ষ্য, যাতে অন্তত প্রথম দশে উঠে আসা যায়।

আরও পড়ুন: ৫৫ বলে ১৪১, তাও সন্তুষ্ট নন অভিষেকের বাবা!

এ সপ্তাহের মাঝামাঝি উয়েফা ইউরোপা লিগে লিয়ঁর বিরুদ্ধে ২-২ ড্র করেছিল ম্যান ইউ। দুটি গোলই তারা হজম করেছিল গোলকিপার আন্দ্রে ওনানার ভুলে। ম্যাচের পর ওনানার পাশে দাঁড়িয়েছিলেন। কিন্তু নিউকাসল ম্যাচে স্কোয়াডেই রাখলেন না তাঁকে। এ মরসুমে লিগের প্রত্যেক মিনিট খেলেছেন ওনানা, কিন্তু আজ দলেই নেই।

প্রসঙ্গত, শনিবার ব্রেন্টফোর্ডের বিরুদ্ধে ১-১ ড্র করেছে আর্সেনাল। শনিবার জিততে পারলে শীর্ষস্থানে থাকা লিভারপুলের (Liverpool FC) সঙ্গে পয়েন্টের পার্থক্য এক অঙ্কের সংখ্যায় নামিয়ে আনতে পারত আর্তেতার দল। কিন্তু পার্থক্য রয়ে গেল ১০ পয়েন্টের, তার উপর লিভারপুল এক ম্যাচ কম খেলেছে। আগের সপ্তাহে আর্নে স্লটের (Arne Slot) দল হারায় সামান্য একটা সুযোগ তৈরি হয়েছিল, সেটা হারাল আর্সেনাল। মহম্মদ সালাহদের লিগ জেতা স্রেফ সময়ের অপেক্ষা।